Poštovani,

Pozivamo Vas da, povodom Dana Mašinskog fakulteta Univerziteta u Beogradu, uzmete učešće na Panel diskusiji koja će se održati pod sloganom

**ENERGIJA – POTREBA I IZAZOV**

**28.10.2015. godine u 12 sati**

**u Svečanoj sali Fakulteta, br. 211/II sprat**

Panel se održava u trenutku velikih aktivnosti nadležnih ministarstava u sektoru energetike, klimatskih promena i zaštite životne sredine.

Upravo to je i trenutak kada se i mi kao Fakultet i mi kao Društvo moramo zapitati u kakvom nam je stanju nacionalna energetika i u kom pravcu može da se razvija. Da li imamo potrebna inženjerska znanja o savremenim sistemima za proizvodnju energije i zaštitu životne sredine? Kojim tehnologijama sprečiti klimatske promene? Za koje poslove sada školujemo inženjere? Da li smo greškom ili sa namerom zapostavili razvoj i obrazovanje u oblasti nuklearne energetike? Da li smo spremni za diverzifikaciju korišćenja energetskih izvora i njihovo korišćenje na lokalnom nivou? Da li smo spremni da platimo trošak razvoja energetike?

O ovim i drugim temama vodiće se otvorena diskusija u kojoj će učestvovati:

1. **prof. dr Miloš Banjac**,pomoćnik Ministra energetike i redovni profesor Mašinskog fakulteta u Beogradu
2. **mr Dragan Jovanović**, izvršni direktor za proizvodnju energije EPS-a
3. **prof. dr Milan Petrović**, redovni profesor Mašinskog fakulteta u Beogradu
4. **prof. dr Aleksandar Jovović**, redovni profesor Mašinskog fakulteta u Beogradu

Panel će voditi Dekan Mašinskog fakulteta Univerziteta u Beogradu, **prof. dr Radivoje Mitrović.**

Ulaz je slobodan, a diskusija poželjna.

Čekamo vas.

|  |  |
| --- | --- |
|  | Dekan Mašinskog fakulteta u Beograduprof. dr Radivoje Mitrović  |